Last saved by: Vladimir.Irman

Doložka
vybraných vplyvov

A.1. Názov materiálu: Návrh zámerov rozvoja Letiska Bratislava a malých letísk 
        Termín začatia a ukončenia PPK: 22.12.2010-12.1.2011  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | | x
2. Vplyvy na podnikateľské prostredie – dochádza k zvýšeniu regulačného zaťaženia? | x | |
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
A.3.1.  Rozvoj letísk bude mať negatívny dopad na rozpočet verejnej správy, keďže štát je povinný prispievať na bezpečnostnú ochranu letísk a na lety oslobodené od odplát a môže prispievať aj na ďalšie účely podľa § 56a zákona143/1998 Z. z. o civilnom letectve (letecký zákon) a o zmene a doplnení niektorých zákonov.
 
predpokladané príspevky štátu:
 
Letisko Bratislava spolu v Eur
 
rok 2011                                                        3 000 000
rok 2012                                                        3 000 000
rok 2013                                                        3 000 000
rok 2014                                                        3 000 000
rok 2015                                                        3 000 000

malé letiská spolu v Eur
 
rok 2011                                                        1 370 000*
rok 2012                                                        9 518 400
rok 2013                                                        6 395 250
rok 2014                                                        7 422 850
rok 2015                                                        3 953 100
*Pozn.: Pôvodná suma 10 338 366 Eur bola znížená na sumu 1 370 000 Eur na základe zásadnej pripomienky MF SR, ktoré nesúhlasí s hľadaním zdrojov v rámci kapitoly MDVRR SR.
 
A.3.2.  Medzi nevyhnutné investičné projekty Letiska M. R. Štefánika v Bratislave patrí dostavba príletovej časti terminálu a z pohľadu zachovania prevádzkyschopnosti letiska je potrebné investovať do vzletových a pristávacích dráh, rolovacích dráh a stojísk pre lietadlá. Táto investícia je potrebná nielen z dôvodu zachovania bezpečnosti leteckej prevádzky, ale aj vzhľadom na požiadavky na ekológiu, na konkurencieschopnosť letiska a nárast komerčných aktivít.
            Celkovú výšku finančných prostriedkov potrebných na krytie nevyhnutných investícií v súčasnosti nie je možné presne vyčísliť. Možno len odhadnúť, že v priebehu najbližších desiatich rokov je potrebné počítať so sumou vo výške 350 mil. Eur, pričom približne 2/3 tejto sumy budú potrebné na kompletnú rekonštrukciu VPD.
            Predpokladá sa, že väčšina týchto prostriedkov bude hradená z mimorozpočtových zdrojov (nedá sa vyčísliť, závisí od podmienok dohodnutých s budúcim partnerom letiska).

A.3.3.  V roku 2014 a 2015 sa plánujú uskutočniť nevyhnutné veľké investície do rekonštrukcie VPD na letisku Žilina a Poprad–Tatry v predpokladanej výške:
 
Letisko Poprad–Tatry              odhadované náklady 70 miliónov Eur
Letisko Žilina                           odhadované náklady 26 miliónov Eur

A.3.5.  V prípade ďalšieho rozvoja letísk sa predpokladá pozitívny vplyv na podnikateľské prostredie, predovšetkým dáva možnosť leteckým, dopravným a logistickým spoločnostiam, pôsobiacim v daných regiónoch. Zároveň môže dôjsť k pozitívnemu vplyvu na podnikateľské subjekty so záujmom o developerskú činnosť a dodávateľov materiálov a prác. V nemalej miere sa materiál dotýka aj podnikateľských subjektov podnikajúcich v oblasti turizmu a rekreačných služieb.
 
A.3.6.  S rozvojom letísk môže dôjsť k rozvoju zamestnanosti a služieb, čo bude mať sekundárne pozitívny vplyv na hospodárenie domácností a prístupu k tovarom a službám.

A.4. Alternatívne riešenia
Žiadne

A.5. Stanovisko gestorov
MF SR:
V doložke vybraných vplyvov sa uvádza, že vplyv na rozpočet verejnej správy je negatívny. V časti A.3.2. sa uvádza, že v časovom horizonte 10 rokov (na roky 2011 až 2020) je odhad nákladov na realizáciu koncepcie Letiska Bratislava 350 mil. Eur. V popise návrhu (str. 20) je uvedené, že výška príspevku štátu na bezpečnú ochranu letísk a na lety oslobodené od odplát sa bude pohybovať tak ako doposiaľ, na úrovni 3 mil. Eur. Priložené tabuľky v doložke nie sú kompletne vyplnené. Kvantifikovaný je vplyv na rozpočet verejnej správy na roky 2011 až 2015 každoročne v sume 3 000 000 Eur, ale nie sú vyplnené údaje o financovaní zabezpečenom v rozpočte, ani o ostatnom financovaní, ktoré zásadne žiadame doplniť. Podľa § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov pri predkladaní materiálov na rokovanie vlády musia byť uvedené a zdôvodnené predpokladané finančné dôsledky na rozpočet verejnej správy na bežný rok a tri nasledujúce rozpočtové roky a spolu s tým musia byť uvedené aj návrhy na úhradu zvýšených výdavkov.
V priložených tabuľkách k malým letiskám je kvantifikovaný vplyv na rozpočet verejnej správy na roky 2011 až 2015, pritom v roku 2011 je vplyv na štátny rozpočet kvantifikovaný v sume 10 338 365 Eur. V schválenom rozpočte kapitoly MDVRR SR je na programe 055 Letecká doprava a infraštruktúra na rok 2011 rozpočtovaná suma 5 500 000 Eur. Rovnako vyšší vplyv na rozpočet verejnej správy v tabuľkách uvedených v doložke oproti schválenej úrovni výdavkov na tomto programe je aj v rokoch 2012 a 2013. Vzhľadom na skutočnosť, že tabuľky vplyvov na rozpočet verejnej správy nie sú komplexne vyplnené, nie je zrejmé, či vyššie výdavky vyplývajúce z predloženého materiálu sú rozpočtovo kryté úsporou iných výdavkov kapitoly MDVRR SR, resp. predstavujú rozpočtovo nekryté výdavky. V predkladacej správe sa konštatuje, že koncepcia rozvoja infraštruktúry malých letísk sa negatívne prejaví v rozpočte verejnej správy (negatívny vplyv sa oproti súčasnému stavu prehĺbi).
Upozorňujeme aj na nesprávne vyplnený riadok „vplyv na ŠR" v časti Príjmy verejnej správy celkom v bode 2.1. Zhrnutie vplyvov na rozpočet verejnej správy v návrhu v tabuľke č. 1.
Podľa § 33 ods. 1 zákona č. 524/2004 Z. z. o rozpočtových pravidlách verejnej správy v znení neskorších predpisov pri predkladaní materiálov na rokovanie vlády musia byť uvedené a zdôvodnené predpokladané finančné dôsledky na rozpočet verejnej správy na bežný rok a tri nasledujúce rozpočtové roky a spolu stým musia byť uvedené aj návrhy na úhradu zvýšených výdavkov.
Podľa § 14 ods. 4. cit. zákona v priebehu rozpočtového roka pri prerokovávaní materiálov predkladaných na rokovanie vlády nemožno schváliť návrhy, ktorých dôsledkom je zvýšenie podielu schodku rozpočtu verejnej správy na hrubom domácom produkte. Predložená doložka je v rozpore s úlohou C.8. uznesenia vlády č. 667 zo 6. októbra 2010 k návrhu rozpočtu verejnej správy na roky 2011 až 2013, v ktorej sa ukladá ministrom nepredkladať v roku 2011 návrhy materiálov, ktoré zakladajú finančné nároky na zvýšenie výdavkov schválených v štátnom rozpočte na rok 2011 s rozpočtovými dôsledkami na štátny rozpočet. 
Vzhľadom na uvedené, s doložkou finančných vplyvov bude možné súhlasiť len za zásadnej podmienky, že potrebné finančné prostriedky na financovanie výdavkov v rokoch 2011 až 2013 budú zabezpečené v rámci výdavkov kapitoly MDVRR SR schválených v rozpočte verejnej správy na roky 2011 až 2013.

 
MŽP SR:
Na základe konzultácie s obstarávateľom (Ministerstvo dopravy, výstavby a regionálneho rozvoja SR) bolo dohodnuté, že 
-           obstarávateľ materiálu upraví jeho názov tak, aby bol v súlade s jeho obsahom, keďže predložený materiál predstavuje iba informáciu o možnostiach financovania letísk s dôrazom na vyčlenenie finančných prostriedkov potrebných na zachovanie súčasného stavu
-           bude nasledovať vypracovanie samotnej koncepcie ako strategického dokumentu, ktorý bude poskytovať komplexné a relevantné informácie, na ktorých základe bude možné pred jeho schválením posúdiť jeho vplyvy na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
Koncepčný materiál Koncepcia fungovania leteckej infraštruktúry – časť 1 a časť 2 bude potrebné po jeho prepracovaní posúdiť ako strategický dokument podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (proces SEA – zisťovacie konanie).
Jednotlivé projekty na výstavbu budov, dráh, ostatných objektov, parkovísk a pod. bude potrebné posudzovať ako konkrétne navrhované činnosti pred rozhodnutím o ich schválení alebo pred ich povolením podľa osobitných predpisov v rámci procesu EIA.

MPSVR:
Predkladaný materiál nepredpokladá priamy vplyv na sociálnu oblasť, keďže ide o návrh koncepcie. Žiadame preto v časti A.2. v doložke vybraných vplyvov označiť krížikom „Žiadne“ sociálne vplyvy. V tejto súvislosti nie je potrebné vypĺňať časť analýza vybraných vplyvov v časti Sociálne vplyvy – vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť. Do poznámok A.3. v časti doložka vybraných vplyvov odporúčame doplniť, že s realizáciou navrhnutej koncepcie môže dôjsť k rozvoju zamestnanosti a služieb, čo bude mať sekundárne pozitívny vplyv na hospodárenie domácností a prístupu k tovarom a službám.
 
Pripomienky gestorov z PPK boli zapracované do materiálu.